stanford-oval/wikipedia huggingface dataset:
เวทีทอง
กติกา > ยุคเสนาหอย-แจ๊ส (เวทีทอง เวทีเธอ) (2559 - 2562) / ยุคแจ๊ส-อุล (2562 - 2565) > ภาพปริศนา

ทางรายการจะมีภาพปริศนาทั้งหมด 2 ภาพให้ผู้เข้าแข่งขันเห็น ซึ่งแต่ละภาพจะเป็นผลงานของทีมงานที่ทำขึ้นมาเองหรือจะเป็นผลงานจากทางบ้านก็ได้ ในแต่ละสัปดาห์หากภาพผลงานของใครได้รับออกอากาศจะได้ของรางวัลจากทางรายการ โดยก่อนตอบนั้นผู้แข่งขันจะต้องเหยียบปุ่มไฟ หากไฟติดที่ใครจะมีสิทธิตอบก่อน และมีเวลาตอบภายในเวลา 7 วินาที หากคำตอบยังไม่ถูกตอบออกมาผู้เข้าแข่งขันท่านต่อไปก็จะมีสิทธิ์ตอบ หากยังตอบไม่ได้อีก พิธีกรจะใบ้เพิ่มต่อไป จนกว่าจะมีผู้ที่ตอบถูก โดยในแต่ละภาพจะมีคะแนนภาพละ 10 คะแนน โดยใครที่ได้คะแนนก่อนจะเป็นลำดับที่ 1 , 2 และ 3 ตามลำดับ
ต่อมามีการปรับกติกาเล็กน้อย โดยจะมีภาพปริศนาทั้งหมด 4 ภาพให้ผู้เข้าแข่งขันเห็น แต่คะแนนในแต่ละภาพจะมีคะแนนภาพละ 5 คะแนน และมีเวลาตอบภายในเวลา 10 วินาทีเฉพาะครั้งแรก หากคำตอบยังไม่ถูกตอบออกมาผู้เข้าแข่งขันท่านต่อไปก็จะมีสิทธิ์ตอบ แต่เวลาตอบจะลดเหลือ 7 วินาที โดยผู้ที่ตอบได้ 2 ภาพก่อน จะได้สิทธิ์พักการเล่นเพื่อดูผู้แข่งขันท่านอื่นเล่นต่อไป
กติกา > ยุคเสนาหอย-แจ๊ส (เวทีทอง เวทีเธอ) (2559 - 2562) / ยุคแจ๊ส-อุล (2562 - 2565) > คำปริศนา

กติกา คือ ทางรายการจะมีแผ่นดิสก์ 3 แผ่น (ในยุคแจ๊ส-อุล ได้ปรับเปลี่ยนมาเป็น USB Flash Drive) แบ่งเป็น 3 ชุด ชุดละ 10 คำ โดยแต่ละชุดจะมีคะแนนชุดละ 1 คะแนน ผู้เข้าแข่งขันที่มีคะแนนเป็นลำดับที่ 1 จะมีสิทธิ์เลือกแผ่นดิสก์ และตอบคำถามในหมวดเดียวกันให้ถูกภายในเวลา 60 วินาที โดยคำแรกของแต่ละชุดจะขึ้นต้นเหมือนกันทั้ง 10 คำ และโจทย์ในแต่ละชุดจะเป็นความหมายหรือคำที่เกี่ยวข้องกับคำ ๆ นี้ หากตอบคำใดไม่ได้ให้พูดคำว่า "ข้าม" และพิธีกรก็จะอ่านโจทย์ใหม่ พออ่านครบ 10 ข้อ พิธีกรจะวนกลับมาอีกครั้งในกรณีเวลายังไม่หมด และคะแนนที่ได้ในรอบนี้จะนำไปรวมกับรอบที่ 1
กติกา > ยุคเสนาหอย-แจ๊ส (เวทีทอง เวทีเธอ) (2559 - 2562) / ยุคแจ๊ส-อุล (2562 - 2565) > ข้อความปริศนา

กติกา คือ ทางรายการจะมีแผ่นดิสก์ 3 แผ่น (ในยุคแจ๊ส-อุล ได้ปรับเปลี่ยนมาเป็น USB Flash Drive) แบ่งเป็น 3 ชุด ชุดละ 10 คำ โดยแต่ละชุดจะมีคะแนนชุดละ 2 คะแนน ผู้เข้าแข่งขันที่มีคะแนนเป็นลำดับที่ 3 จะมีสิทธิ์เลือกแผ่นดิสก์ และตอบคำถามในหมวดเดียวกันให้ถูกภายในเวลา 60 วินาที โดยคำแรกของแต่ละชุดจะเป็นคำกำหนด แต่คำหลังจะเป็นคำใกล้เคียงที่เกี่ยวกับคำ ๆ นั้น เช่น ประโยคภาษาอังกฤษที่แปลเป็นคำ ๆ นั้น , คำตรงกันข้าม เป็นต้น หากตอบคำใดไม่ได้ให้พูดคำว่า "ข้าม" และพิธีกรก็จะอ่านโจทย์ใหม่ พออ่านครบ 10 ข้อ พิธีกรจะวนกลับมาอีกครั้งในกรณีเวลายังไม่หมด และคะแนนที่ได้ในรอบนี้จะนำไปรวมกับ 2 รอบก่อนหน้า ต่อมาปรับเปลี่ยนกติกาเล็กน้อย คือ ผู้ที่ทำคะแนนสูงที่สุดจะได้เข้าไปในรอบสุดท้าย และอีก 2 ท่านที่ทำคะแนน้อยที่สุดจะต้องตกรอบไป ต่อมาปรับเปลี่ยนเป็นผู้ที่มีคะแนนน้อยที่สุดจะต้องตกรอบไป ส่วนอีก 2 ท่านจะได้เข้ารอบไปแข่งขันกันต่อในรอบสุดท้าย
กติกา > ยุคเสนาหอย-แจ๊ส (เวทีทอง เวทีเธอ) (2559 - 2562) / ยุคแจ๊ส-อุล (2562 - 2565) > กล่องทองคำปริศนา (ชื่อเดิม : ชิงทอง) (2559 - 2562)

กติกา คือ ทางรายการจะมีกระเป๋า 4 ใบ (ในรูปแบบแรกนั้นจะเป็นกระเป๋าที่มีหมายเลขกำกับ ต่อมาเปลี่ยนเป็นกระเป๋า 4 สี คือ สีเหลือง สีน้ำเงิน สีแดง และสีเขียว) ในแต่ละใบจะมีจำนวนทองตั้งแต่ 0-9 แท่ง โดยผู้แข่งขันที่มีคะแนนมากที่สุดจะได้เลือกกระเป๋าก่อน และตามด้วยผู้แข่งขันที่มีคะแนนรองลงมา และแต่ละคนมีสิทธิ์ดูกระเป๋าที่ตัวเองได้เลือกมา โดยเริ่มเปิดกระเป๋าจากผู้ที่มีคะแนนน้อยที่สุด และมีสิทธิ์เปลี่ยนกระเป๋าจากผู้แข่งขันท่านอื่นคนละ 1 ครั้ง และจากนั้นจะมีการเฉลยกระเป๋าว่ากระเป๋าของใครมีจำนวนทองคำมากที่สุด โดยผู้ที่หยิบกระเป๋าที่มีจำนวนทองคำมากที่สุด จะได้รับทองคำมูลค่า 30,000 บาท ต่อมาตั้งแต่วันที่ 17 มกราคม 2559 เป็นต้นมา ได้ปรับกติกาเล็กน้อย โดยผู้ที่มีคะแนนมากที่สุดจะได้รับทองคำเพิ่มเติม 1 แท่ง และมีสิทธิ์เปลี่ยนกระเป๋าจากใบที่ไม่ได้เลือกได้อีกด้วย โดยรูปแบบนี้ใช้ตั้งแต่ 17 มกราคม 2559 จนถึง 11 มิถุนายน 2560
ต่อมาตั้งแต่วันที่ 18 มิถุนายน 2560 มีการปรับกติกาใหม่ คือ จะมีกระเป๋าทั้งหมด 4 ใบ โดยจะมีกระเป๋าที่มีทองคำ และกระเป๋าเปล่าอย่างละ 2 ใบ โดยผู้แข่งขันจะเปิดดูกระเป๋าก่อนเพื่อเบี่ยงเบนความสนใจให้ผู้แข่งขันอีกท่านดู และจะมีสิทธิ์เปลี่ยนกระเป๋าคนละ 1 ครั้ง ว่าจะเปลี่ยนกระเป๋าสีอะไร โดยใครที่ได้กระเป๋าที่มีทองคำทั้ง 2 ใบ จะได้รับทองคำมูลค่า 30,000 บาท แต่ถ้าผู้แข่งขันทั้ง 2 ท่านได้กระเป๋าที่มีทองคำและกล่องเปล่าอย่างละ 1 ใบ ทองคำมูลค่า 30,000 บาท จะไม่มีใครได้ไป และถือว่าเสมอกัน ต่อมาลดรางวัลเหลือ 25,000 บาท
กติกา > ยุคเสนาหอย-แจ๊ส (เวทีทอง เวทีเธอ) (2559 - 2562) / ยุคแจ๊ส-อุล (2562 - 2565) > ชั่งทอง (2562 - 2565)

กติกา คือ จะมีของทั้งหมด 5 ชุด โดยแต่ละชุดจะมีน้ำหนักไม่เท่ากันทั้งหมด และในแต่ละชุดหากทายมาแล้วมีน้ำหนักมากกว่าชุดก่อนหน้า โดยของชุดที่ 1 จะเป็นน้ำหนักตั้งต้น และชุดต่อมาหากมีน้ำหนักมากกว่า จะได้รับทองคำมูลค่าชุดละ 5,000 บาท หากทายลำดับสิ่งของผิด เกมจะยุติลงและรับทองเท่าทำได้ หากผู้แข่งขันสามารถทายสิ่งของโดยเรียงน้ำหนักจากน้อยไปมากได้ครบ 5 ชุด จะได้รับทองคำมูลค่า 25,000 บาท โดยเกมนี้นำกลับมาอีกครั้งในรอบ 17 ปี แต่มีการปรับเปลี่ยนกติกาเล็กน้อยตามยุคสมัย
ต่อมาเปลี่ยนกติกาใหม่ จะมีของ 3 ชิ้น ผู้เข้าแข่งขัน 2 คน ที่เข้ารอบจาก คำปริศนา 2 ช่วง จะต้องทายจำนวนน้ำหนัก ถ้า ใครทายน้ำหนักได้ใกล้เคียง รับ ทองคำมูลค่า 5000 บาท ใครทายถูกต้อง จะเป็นผู้ชนะ และได้รับทองมูลค่า 10000 บาท
การดัดแปลงสู่แอปพลิเคชั่นเกม

รายการ "เวทีทอง" มีการดัดแปลงเป็นแอปพลิเคชัน ในชื่อ "เวทีทอง เวทีเธอ ON MOBILE" เป็นแอปพลิเคชั่นประเภทเกมสำหรับใช้งานบน SMART PHONE สร้างโดย Ammonite Studio ซึ่งจะเป็นการนำเกมที่ใช้ในช่วงภาพปริศนาของรายการ เวทีทอง ในยุคต่าง ๆ นำมาทำเป็นระบบหลักของเกมในแอปพลิเคชันนี้ โดยที่ผู้เล่นสามารถตอบได้ทั้ง 2 รูปแบบ คือ พิมพ์คำตอบลงไปและใช้ไมโครโฟนในตัวโทรศัพท์เพื่อพูดคำตอบ และสามารถใช้ไอเท็มในเกมช่วยเหลือได้ แอปพลิเคชันนี้เปิดบริการเมื่อวันที่ 1 เมษายน 2559
รางวัล

รางวัลเมขลา ครั้งที่ 9 ประจำปี 2532 สาขารายการส่งเสริมความสามารถดีเด่น มอบไว้ ณ วันที่ 13 มกราคม 2533
รางวัลเมขลา ครั้งที่ 15 ประจำปี 2538 สาขารายการแข่งขันชิงรางวัลดีเด่น มอบไว้ ณ วันที่ 19 มกราคม 2539[ต้องการอ้างอิง]
ซีเกมส์ 2025

| --- | --- |
ตราสัญลักษณ์ของซีเกมส์ 2025
เมืองเจ้าภาพ: กรุงเทพมหานคร ชลบุรี สงขลา
ประเทศ:  ไทย
คำขวัญ: ก้าวไปข้างหน้าไม่หยุดยั้ง (Ever Forward)
กีฬา: 50 ชนิดกีฬา
ชนิด: 574 ประเภท
พิธีเปิด: 9 ธันวาคม ค.ศ. 2025 (2025-12-09)
พิธีปิด: 20 ธันวาคม ค.ศ. 2025 (2025-12-20)
สนามกีฬาหลัก: ศูนย์กีฬาหัวหมาก
เว็บไซต์ทางการ: seagames2025.org
← พนมเปญ 2023มาเลเซีย 2027 →
ซีเกมส์ 2025 หรือ ซีเกมส์ ครั้งที่ 33 ซึ่งรู้จักกันในชื่อ กรุงเทพฯ–ชลบุรี–สงขลา 2025 เป็นการแข่งขันกีฬาหลากหลายประเภทระดับนานาชาติที่รับรองโดยสหพันธ์กีฬาเอเชียตะวันออกเฉียงใต้ (SEAGF) ซึ่งมีกำหนดจะจัดขึ้นระหว่างวันที่ 9 ถึง 20 ธันวาคม ค.ศ. 2025 โดยมีกรุงเทพมหานครและปริมณฑล จังหวัดชลบุรี และจังหวัดสงขลา เป็นเมืองเจ้าภาพหลัก และเมืองอื่น ๆ ในประเทศไทยสำหรับกีฬาฟุตบอล การเสนอตัวเป็นเจ้าภาพร่วมกันของทั้งสามเมืองได้รับการคัดเลือกในวันที่ 13 มกราคม ค.ศ. 2023 หลังจากที่สหพันธ์กีฬาเอเชียตะวันออกเฉียงใต้ (SEAGF) ได้ยืนยันให้ประเทศไทยเป็นเจ้าภาพจัดการแข่งขันกีฬาซีเกมส์ 2025 นับเป็นครั้งแรกที่การคัดเลือกเมืองเจ้าภาพจัดการแข่งขันซีเกมส์ผ่านการเสนอตัวและกระบวนการลงคะแนนคัดเลือก
โดยประเทศไทยเป็นเจ้าภาพครั้งที่ 7 ซึ่งเคยเป็นเจ้าภาพจัดการแข่งขันมาแล้วในปี 1959, 1967, 1975, 1985, 1995 และ 2007
การเสนอตัวเป็นเจ้าภาพ

มติคณะรัฐมนตรีซีเกมส์มีมติเมื่อวันที่ 9 ธันวาคม 2021 ให้กรุงเทพมหานครเป็นเมืองเจ้าภาพจัดการแข่งขันซีเกมส์ครั้งที่ 33 ในปี 2025
การแข่งขัน > พิธีการ

พิธีเปิดการแข่งขัน กำหนดจัดขึ้นในวันที่ 9 ธันวาคม 2025 ณ ท้องสนามหลวง แขวงพระบรมมหาราชวัง เขตพระนคร กรุงเทพมหานคร
การแข่งขัน > ประเทศที่เข้าร่วม

ประเทศที่เข้าร่วมกีฬาซีเกมส์ 2025 มีทั้งหมด 11 ประเทศ ซึ่งเป็นชาติสมาชิกของสหพันธ์กีฬาซีเกมส์
บรูไน
กัมพูชา
อินโดนีเซีย
ลาว
มาเลเซีย
พม่า
ฟิลิปปินส์
สิงคโปร์
ไทย (เจ้าภาพ)
ติมอร์-เลสเต
เวียดนาม
การแข่งขัน > ชนิดกีฬา

การแข่งขันกีฬาซีเกมส์ครั้งที่ 33 มีทั้งหมด 50 ชนิดกีฬา
การเตรียมการ > สถานที่

ซีเกมส์ 2025 จะใช้สถานที่แข่งขันในเขตกรุงเทพมหานครรวมปริมณฑล, จังหวัดชลบุรี และจังหวัดสงขลา ในจำนวนนี้ส่วนหนึ่งเคยใช้จัดการแข่งขันซีเกมส์ 1985, เอเชียนเกมส์ 1998 และกีฬามหาวิทยาลัยโลกฤดูร้อน 2007
กรุงเทพมหานครและปริมณฑลจะเป็นสถานที่จัดการแข่งขันจำนวน 31 ชนิดกีฬา ส่วนชลบุรีและสงขลาจะใช้จัดการแข่งขันจำนวน 15 และ 10 ชนิดกีฬาตามลำดับ นอกจากนี้ ยังมีการใช้สนามกีฬาในจังหวัดเชียงใหม่สำหรับฟุตบอลชายรอบแรก และจังหวัดราชบุรีสำหรับกีฬายิงเป้าบินอีกด้วย
การเตรียมการ > สถานที่ > กรุงเทพมหานครและปริมณฑล

| --- | --- |
กรุงเทพมหานครและปริมณฑลพระนครปทุมวันดุสิตดินแดงจตุจักรบางกะปิคันนายาวลาดกระบังหนองจอกเมืองนนทบุรีปากเกร็ดเมืองสมุทรปราการบางเสาธงบางบ่อเมืองปทุมธานีลำลูกกาธัญบุรีคลองหลวงเมืองนครปฐม
สถานที่: กีฬา
เขตปทุมวัน กรุงเทพมหานคร
สนามศุภชลาศัย กรีฑาสถานแห่งชาติ: กรีฑา
อาคารนิมิบุตร กรีฑาสถานแห่งชาติ: บาสเกตบอล, บาสเกตบอล 3x3
อาคารจันทนยิ่งยง ศูนย์กีฬาแห่งจุฬาลงกรณ์มหาวิทยาลัย: เนตบอล
อาคารเฉลิมราชสุดากีฬาสถาน จุฬาลงกรณ์มหาวิทยาลัย: ฟันดาบ
เขตดุสิต กรุงเทพมหานคร
สนามสควอช วชิราวุธวิทยาลัย: สควอช
เขตดินแดง กรุงเทพมหานคร
สนามกีฬาไทย-ญี่ปุ่น ดินแดง: ฟลอร์บอล, ฟุตบอลชาย (รอบคัดเลือก)
เขตจตุจักร กรุงเทพมหานคร
สวนวชิรเบญจทัศ: ปีนหน้าผา
บลูโอ ริทึ่ม แอนด์ โบวล์ เมเจอร์ซีนีเพล็กซ์ รัชโยธิน: โบวลิง
เขตบางกะปิ กรุงเทพมหานคร
ราชมังคลากีฬาสถาน ศูนย์กีฬาหัวหมาก: ฟุตบอลชาย (รอบแพ้คัดออก), พิธีปิด
อินดอร์ สเตเดียม ศูนย์กีฬาหัวหมาก: วอลเลย์บอล
อาคารเฉลิมพระเกียรติ 7 รอบ พระชนมพรรษา การกีฬาแห่งประเทศไทย: อีสปอตส์
ศูนย์กีฬาทางน้ำ ศูนย์กีฬาหัวหมาก: ว่ายน้ำ, กระโดดน้ำ, ระบำใต้น้ำ
สนามยิงธนู ศูนย์กีฬาหัวหมาก: ยิงธนู
สนามวอลเลย์บอลชายหาด ศูนย์กีฬาหัวหมาก: วอลเลย์บอลชายหาด
สนามกีฬาเอกซ์ตรีม ศูนย์กีฬาหัวหมาก: สเกตบอร์ด
อาคารศูนย์ฝึกกีฬามวยสากลนานาชาติ ศูนย์กีฬาหัวหมาก: มวยสากล
สนามเปตอง ศูนย์กีฬาหัวหมาก: เปตอง
สนามยิงปืน ศูนย์กีฬาหัวหมาก: ยิงปืน (ปืนยาว, ปืนสั้น และปืนลูกซอง)
ลานกีฬาอเนกประสงค์ในร่ม ศูนย์กีฬาหัวหมาก: เบสบอล 5 คน
เวโลโดรม ศูนย์กีฬาหัวหมาก: จักรยานประเภทลู่
สนามกีฬาฮอกกีน้ำแข็งนานาชาติแห่งประเทศไทย: ฮอกกีน้ำแข็ง
เขตคันนายาว กรุงเทพมหานคร
ไอส์แลนด์ฮอลล์ แฟชั่นไอส์แลนด์: เทควันโด
เขตลาดกระบัง กรุงเทพมหานคร
สนามคริกเกตเทอดไท: คริกเกต
เขตหนองจอก กรุงเทพมหานคร
สวนกีฬากมล: จักรยานบีเอ็มเอ็กซ์
อำเภอเมืองนนทบุรี จังหวัดนนทบุรี
ยิมเนเซียม สนามกีฬาจังหวัดนนทบุรี: ฟุตซอล
อำเภอปากเกร็ด จังหวัดนนทบุรี
แจ้งวัฒนะฮอลล์ เซ็นทรัล แจ้งวัฒนะ: เทเบิลเทนนิส
ศูนย์พัฒนากีฬาเทนนิสแห่งชาติ เมืองทองธานี: เทนนิส
อำเภอเมืองสมุทรปราการ จังหวัดสมุทรปราการ
ลานสเก็ตน้ำแข็งไอวิส อิมพีเรียลเวิลด์ สำโรง: ฟิกเกอร์สเก็ต, สปีดสเก็ตติงระยะสั้น
อำเภอบางเสาธง จังหวัดสมุทรปราการ
ยิมเนเซียม มหาวิทยาลัยอัสสัมชัญ สุวรรณภูมิ: คิกบ็อกซิง
อำเภอบางบ่อ จังหวัดสมุทรปราการ: 
สยาม โปโล ปาร์ค: โปโล
อำเภอเมืองปทุมธานี จังหวัดปทุมธานี: 
อาคารนันทนาการ มหาวิทยาลัยรังสิต: ยิวยิตสู
อำเภอลำลูกกา จังหวัดปทุมธานี: 
สนามกีฬากองทัพอากาศ (ธูปะเตมีย์): รักบี้ 7 คน
อำเภอธัญบุรี จังหวัดปทุมธานี
สนามเบสบอล ศูนย์กีฬาเฉลิมพระเกียรติ สมเด็จพระนางเจ้าสิริกิติ์ พระบรมราชินีนาถ 60 พรรษา: เบสบอล
สนามซอฟต์บอล มหาวิทยาลัยเทคโนโลยีราชมงคลธัญบุรี: ซอฟต์บอล
อำเภอคลองหลวง จังหวัดปทุมธานี: 
ศูนย์กีฬาทางน้ำ มหาวิทยาลัยธรรมศาสตร์ ศูนย์รังสิต: โปโลน้ำ
ยิมเนเซียม 1 มหาวิทยาลัยธรรมศาสตร์ ศูนย์รังสิต: ยิมนาสติก
ยิมเนเซียม 2 มหาวิทยาลัยธรรมศาสตร์ ศูนย์รังสิต: แบดมินตัน
อีเอสซี เวคพาร์ก: สกีน้ำ, เวคบอร์ด
อำเภอเมืองนครปฐม จังหวัดนครปฐม: 
ศูนย์กีฬาเทศบาลนครนครปฐม: ชินลง, เซปักตะกร้อ
การเตรียมการ > สถานที่ > สงขลา

| --- | --- |
จังหวัดสงขลาเมืองสงขลาหาดใหญ่
สถานที่: กีฬา
อำเภอเมืองสงขลา จังหวัดสงขลา
สนามกีฬาติณสูลานนท์: ฟุตบอลชาย (รอบแบ่งกลุ่ม)
หอประชุมเฉลิมพระเกียรติ 80 พรรษา 5 ธันวาคม 2550 มหาวิทยาลัยราชภัฏสงขลา: ยูโด
หอประชุมปาริชาต มหาวิทยาลัยทักษิณ: กาบัดดี
หอเปรมดนตรี มหาวิทยาลัยทักษิณ: หมากรุก
อำเภอหาดใหญ่ จังหวัดสงขลา
สนามกีฬาจิระนคร: ฟุตบอลชาย (รอบแบ่งกลุ่ม)
ยิมเนเซียมสุวรรณวงศ์: ปันจักสีสัต
หาดใหญ่ฮอลล์ เซ็นทรัล หาดใหญ่: คาราเต, มวยปล้ำ
ศูนย์ประชุมนานาชาติฉลองสิริราชสมบัติครบ 60 ปี มหาวิทยาลัยสงขลานครินทร์: วูซู
อาคารโรงยิมเนเซียม ศูนย์ฝึกกีฬาแห่งชาติเมืองหลักภาคใต้ (พรุค้างคาว): มวยไทย
การเตรียมการ > สถานที่ > สนามกีฬาอื่น ๆ นอกเขตเมืองเจ้าภาพ

| ที่ตั้ง | สนามกีฬา | กีฬา |
| --- | --- | --- |
| อำเภอโพธาราม จังหวัดราชบุรี | สนามยิงปืนโพธาราม | ยิงเป้าบิน |
| อำเภอเมืองเชียงใหม่ จังหวัดเชียงใหม่ | สนามกีฬาสมโภชเชียงใหม่ 700 ปี | ฟุตบอลชาย (รอบคัดเลือก) |
การเตรียมการ > สถานที่ > สถานที่ซึ่งมิได้จัดการแข่งขัน

| ที่ตั้ง | สถานที่ | เหตุการณ์ |
| --- | --- | --- |
| เขตพระนคร กรุงเทพมหานคร | ท้องสนามหลวง | พิธีเปิด |
การตลาด > การประกวดออกแบบ

การกีฬาแห่งประเทศไทยจัดการประกวดออกแบบตราสัญลักษณ์ คำขวัญ และสัญลักษณ์นำโชค สำหรับกีฬาซีเกมส์ 2025 และอาเซียนพาราเกมส์ 2025 โดยผลงานที่ส่งเข้าประกวดต้องมีความสวยงามทันสมัย มีเอกลักษณ์ สะท้อนความเป็นไทย โดยกำหนดระยะเวลาในการส่งผลงานเข้าประกวดตั้งแต่วันที่ 20 กันยายน ถึง 25 ตุลาคม 2023 มีพิธีมอบรางวัลจัดขึ้นที่อาคารเฉลิมพระเกียรติฯ ศูนย์กีฬาหัวหมาก กรุงเทพมหานคร เมื่อวันที่ 23 พฤศจิกายน 2023
การตลาด > ตราสัญลักษณ์

สัญลักษณ์อย่างเป็นทางการของกีฬาซีเกมส์ 2025 ออกแบบโดย ธีรนพ หวังศิลปคุณ ผู้อำนวยการฝ่ายสร้างสรรค์และผู้ก่อตั้ง TNOP Design ได้รับมอบหมายจากคณะอนุกรรมการออกแบบของสำนักงานส่งเสริมวัฒนธรรมสร้างสรรค์ ภายใต้คณะกรรมการยุทธศาสตร์ซอฟต์พาวเวอร์แห่งชาติ
ตราสัญลักษณ์ออกแบบด้วยแนวคิด Play by the Rules ได้แรงบันดาลใจจากกฎ กติกาและวินัยในเกมกีฬา ความคิดสร้างสรรค์และกลยุทธ์ที่สร้างความสำเร็จที่งดงามได้ ภายใต้กรอบที่กำหนด ตราสัญลักษณ์ผสานเส้นกรอบขอบเขตจากสนามกีฬากับลวดลายกริดที่ซับซ้อนที่พบได้ในศิลปะไทยดั้งเดิมในรูปแบบที่ทันสมัยและยกระดับ
ตราสัญลักษณ์นี้แทนที่การออกแบบก่อนหน้านี้ที่ออกแบบโดย เรืองวิทย์ ภูธราพร ได้รับการคัดเลือกจากการประกวดระดับประเทศ โดยได้รับแรงบันดาลใจจาก "ปลากัด" ซึ่งเป็นสัตว์น้ำประจำชาติของประเทศไทย
การตลาด > คำขวัญ

คำขวัญอย่างเป็นทางการของกีฬาซีเกมส์ 2025 คือ ก้าวไปข้างหน้าไม่หยุดยั้ง (Ever Forward) ซึ่งมาแทนที่คำขวัญที่ชนะเลิศจากการประกวดคำขวัญ Amity of ASEAN ซึ่งแต่งโดย พลจิตร สาไชยยันต์ ที่น่าสังเกตคือ มีความคล้ายคลึงกับคำขวัญของเอเชียนเกมส์ ที่ว่า ก้าวหน้าตลอดไป (Ever Onward) ซึ่งตั้งไว้โดย คุรุ ดุตต์ สนธิ ผู้ก่อตั้งกีฬาเอเชียนเกมส์
การตลาด > สัญลักษณ์นำโชค

มาสคอตอย่างเป็นทางการของกีฬาซีเกมส์ 2025 ออกแบบโดย ธีรนพ หวังศิลปคุณ ผู้อำนวยการฝ่ายสร้างสรรค์และผู้ก่อตั้ง TNOP Design ได้รับมอบหมายจากคณะอนุกรรมการออกแบบของสำนักงานส่งเสริมวัฒนธรรมสร้างสรรค์ ภายใต้คณะกรรมการยุทธศาสตร์ซอฟต์พาวเวอร์แห่งชาติ
มาสคอตประกอบด้วยกลุ่มตัวละครห้าตัวที่เรียกว่า เดอะสาน (อักษรโรมัน: The Saan) ซึ่งมีความสดใสและมีชีวิตชีวา ซึ่งประกอบด้วยสีแดง สีเขียว สีชมพู สีเหลือง และน้ำเงิน สะท้อนความหลากหลายของสังคมไทย ลวดลายเรขาคณิตที่ได้รับแรงบันดาลใจจากโครงสร้างเส้นในลวดลายไทยดั้งเดิม ผสมผสานความทันสมัยให้เข้ากับอัตลักษณ์ไทย เป็นตัวแทนของการเฉลิมฉลอง ความคิดสร้างสรรค์ การเชื่อมโยงทางวัฒนธรรม และการส่งเสริมความหลากหลายในกีฬาและสังคม
มาสคอตนี้แทนที่การออกแบบก่อนหน้านี้ที่ออกแบบโดย ทวิช จิตเที่ยง ได้รับเลือกจากการประกวดระดับประเทศ มาสคอตมีชื่อว่า มาวิน (อักษรโรมัน: Mawin) เป็นวารีกุญชร สัตว์ในตำนานจากป่าหิมพานต์ มีลำตัวเป็นช้างมีลักษณะคล้ายปลา เช่น มีครีบตามกระดูกสันหลัง ครีบขาติดกับขาทั้งสี่ข้าง และมีหางเป็นปลา ชื่อ มาวิน ในคำภาษาไทยแปลว่า ชนะ
แหล่งข้อมูลอื่น

ซีเกมส์ 2025 ที่เฟซบุ๊ก
| 0 | 1 | 2 |
| --- | --- | --- |
| ก่อนหน้า พนมเปญ 2023 | ซีเกมส์ ซีเกมส์ ครั้งที่ 33 (2025) | ถัดไป มาเลเซีย 2027 |
| ด ค ก กีฬาซีเกมส์ |
| --- | --- | --- |
  คณะกรรมการโอลิมปิกสากล   สภาโอลิมปิกแห่งเอเชีย   สมาพันธ์กีฬาแห่งเอเชียตะวันออกเฉียงใต้   สมาคมประชาชาติแห่งเอเชียตะวันออกเฉียงใต้  ไทย   อินโดนีเซีย   มาเลเซีย   ฟิลิปปินส์   สิงคโปร์   เวียดนาม   พม่า   ลาว   กัมพูชา   บรูไน   ติมอร์-เลสเต 
| กีฬาแหลมทอง (ค.ศ. 1959-1975) |   1959 กรุงเทพมหานคร   1961 ย่างกุ้ง   1963 พนมเปญ†   1965 กัวลาลัมเปอร์   1967 กรุงเทพมหานคร   1969 ย่างกุ้ง   1971 กัวลาลัมเปอร์   1973 สิงคโปร์   1975 กรุงเทพมหานคร  |  |
| กีฬาซีเกมส์ (ตั้งแต่ ค.ศ. 1977) |   1977 กัวลาลัมเปอร์   1979 จาการ์ตา   1981 มะนิลา   1983 สิงคโปร์   1985 กรุงเทพมหานคร   1987 จาการ์ตา   1989 กัวลาลัมเปอร์   1991 มะนิลา   1993 สิงคโปร์   1995 เชียงใหม่   1997 จาการ์ตา   1999 บันดาร์เซอรีเบอกาวัน   2001 กัวลาลัมเปอร์   2003 ฮานอย   2005 มะนิลา   2007 นครราชสีมา   2009 เวียงจันทน์   2011 จาการ์ตา–ปาเล็มบัง   2013 เนปยีดอ   2015 สิงคโปร์   2017 กัวลาลัมเปอร์   2019 มะนิลา   2021 ฮานอย§   2023 พนมเปญ   2025 กรุงเทพฯ–ชลบุรี–สงขลา   2027 มาเลเซีย   2029 สิงคโปร์   2031 ลาว   2033 ฟิลิปปินส์  |  |
 †ถูกยกเลิกเนื่องจากสถานการณ์ทางการเมืองภายในของประเทศเจ้าภาพ §เลื่อนไป ค.ศ. 2022 เนื่องจากการระบาดทั่วของโควิด-19 กีฬาโรงเรียนอาเซียน  กีฬามหาวิทยาลัยอาเซียน  อาเซียนพาราเกมส์
รายชื่อภาพยนตร์ที่ทำเงินสูงสุด

วิมานลอย (Gone with the Wind; ค.ศ. 1939) ครองสถิติเป็นภาพยนตร์ที่ทำเงินสูงที่สุดเป็นเวลายี่สิบห้าปี ถ้าหากปรับตามเงินเฟ้อแล้วจะเป็นภาพยนตร์ที่ทำเงินสูงที่สุดมากกว่าเรื่องใด ๆ
ภาพยนตร์สามารถทำเงินได้จากหลายแหล่ง เช่น การฉายในโรงภาพยนตร์, การขายโฮมวิดีโอ, การขายสิทธิ์ในการออกอากาศผ่านทางโทรทัศน์และการขายสินค้าจากภาพยนตร์ อย่างไรก็ตาม รายได้จากการฉายภาพยนตร์เป็นตัวชี้วัดหลักสำหรับนิตยสารการค้าในการประเมินความสำเร็จของภาพยนตร์ส่วนใหญ่เพราะเป็นข้อมูลที่เข้าถึงได้ง่ายกว่า เมื่อเทียบกับยอดจำหน่ายของโฮมวิดีโอและราคาของสิทธิ์ในการออกอากาศ อีกทั้งยังเป็นการปฏิบัติต่อ ๆ กันมาตั้งแต่ในอดีต โดยในบทความนี้จะประกอบด้วยตารางของภาพยนตร์ที่ทำเงินสูงสุด (เรียงลำดับทั้งจากจำนวนเงินที่ทำได้และมูลค่าที่แท้จริง), ตารางภาพยนตร์ที่ทำเงินสูงสุดในแต่ละปี, เส้นเวลาการเปลี่ยนแปลงของภาพยนตร์ที่ทำเงินสูงสุดและแฟรนไชส์และภาพยนตร์ชุดที่ทำเงินสูงสุด โดยตารางทั้งหมดถูกจัดอันดับโดยตัวเลขจากบ็อกซ์ออฟฟิศทั่วโลกเป็นสกุลเงินดอลลาร์สหรัฐและแสดงเฉพาะรายได้ที่มาจากการฉายในโรงภาพยนตร์เท่านั้น
ในอดีต ภาพยนตร์แนวสงคราม, เพลงและอิงประวัติศาสตร์ เป็นแนวภาพยนตร์ที่ได้รับความนิยมมากที่สุด แต่ในช่วงศตวรรษที่ยี่สิบเอ็ดเป็นต้นมา ภาพยนตร์แฟรนไชส์กลายเป็นภาพยนตร์ที่ทำเงินได้ดีที่สุด โดยเฉพาะภาพยนตร์แนวซูเปอร์ฮีโร มีภาพยนตร์สิบเอ็ดเรื่องจาก จักรวาลภาพยนตร์มาร์เวล ที่ติดอันดับภาพยนตร์ที่ทำเงินสูงสุด โดย อเวนเจอร์ส: เผด็จศึก เป็นภาพยนตร์ที่ทำเงินสูงสุดอันดับที่สองและภาพยนตร์แนวซูเปอร์ฮีโรที่ทำเงินสูงสุด ภาพยนตร์ที่ดัดแปลงมาจากหนังสือการ์ตูน อเวนเจอร์ส ทั้งหมดสี่เรื่องนั้นติดอันดับอยู่ในภาพยนตร์ที่ทำเงินสูงสุดยี่สิบอันดับแรก ภาพยนตร์ที่ดัดแปลงจากหนังสือการ์ตูนของมาร์เวลคอมิกส์เรื่องอื่น ๆ ก็ประสบความสำเร็จเช่นกัน ได้แก่ สไปเดอร์-แมน และ X-เม็น ขณะที่ แบทแมน และ ซูเปอร์แมน ของ ดีซีคอมิกส์ ก็ทำเงินได้ดี มีภาพยนตร์จากภาพยนตร์ชุด สตาร์ วอร์ส ติดอันดับห้าเรื่อง ขณะที่ภาพยนตร์จากภาพยนตร์ชุด แฮร์รี่ พอตเตอร์, จูราสสิค พาร์ค และ ไพเรทส์ออฟเดอะแคริบเบียน ก็ติดอันดับเช่นกัน ถึงแม้ว่าจะเป็นภาพยนตร์ส่วนใหญ่จะเป็นการดัดแปลงจากต้นฉบับเดิมหรือภาพยนตร์ภาคต่อ แต่ภาพยนตร์ที่ทำเงินสูงสุดอันดับที่หนึ่ง อวตาร นั้นเป็นงานต้นฉบับ ภาพยนตร์แอนิเมชันก็ทำเงินได้ดีเช่นกัน โดยเฉพาะภาพยนตร์จากดิสนีย์ ได้แก่ ผจญภัยแดนคำสาปราชินีหิมะ, ผจญภัยปริศนาราชินีหิมะ, เดอะไลอ้อนคิง และ โมอาน่า 2 เช่นเดียวกับภาพยนตร์จากพิกซาร์ ได้แก่ มหัศจรรย์อารมณ์อลเวง 2, รวมเหล่ายอดคนพิทักษ์โลก 2, ทอย สตอรี่ 3 และ ทอย สตอรี่ 4 นอกเหนือจากดิสนีย์และพิกซาร์แล้ว ยังมี นาจา 2 ของจีนซึ่งเป็นภาพยนตร์แอนิเมชันที่ทำเงินสูงสุด, ภาพยนตร์แอนิเมชันชุด มิสเตอร์แสบ ร้ายเกินพิกัด และ เชร็ค ที่ประสบความสำเร็จเช่นกัน
ในขณะที่ ภาวะเงินเฟ้อ นั้นได้ทำลายความสำเร็จของภาพยนตร์ส่วนใหญ่ในช่วงทศวรรษ 1950 ถึง 1970 เป็นช่วงที่ภาพยนตร์ชุดเริ่มต้นขึ้นและปัจจุบันยังมีการสร้างอยู่ ได้แก่ สตาร์ วอร์ส, ซูเปอร์แมน, เจมส์ บอนด์ และ ก็อตซิลลา ภาพยนตร์ชุดทั้งสี่ชุดนั้นยังอยู่ในอันดับภาพยนตร์ชุดที่ทำเงินสูงสุด ภาพยนตร์เก่าบางเรื่องทำเงินได้น่าพอใจกับมาตรฐานปัจจุบัน แต่ก็ไม่สามารถแข่งขันกับภาพยนตร์ในปัจจุบันที่ราคาของตั๋วสูงขึ้นได้ ถ้าหากปรับอัตราเงินเฟ้อแล้ว ภาพยนตร์เรื่อง วิมานลอย ซึ่งครองสถิติเป็นภาพยนตร์ที่ทำเงินสูงที่สุดเป็นเวลายี่สิบห้าปีและเป็นภาพยนตร์ที่ทำเงินสูงที่สุด
ภาพยนตร์ที่ทำเงินสูงสุดในแต่ละปี

SWไม่รวมรายได้จากฉบับพิเศษปี 1997 แต่รวมรายได้จากการฉายใหม่ก่อนหน้านั้น
HP1รายได้จากการฉายใหม่ของ แฮร์รี่ พอตเตอร์กับศิลาอาถรรพ์ ที่บันทึกไว้โดยบ็อกซ์ออฟฟิศโมโจ ได้แก่ บราซิล (2020), อิตาลี (2021), เนเธอร์แลนด์ (2021) และเกาหลีใต้ (2021) ได้ถูกหักออกจากรายได้รวมตลอดการฉาย เนื่องจากบ็อกซ์ออฟฟิศโมโจนับรายได้รวมที่ออกฉายครั้งแรกในประเทศเหล่านั้นซ้ำสองครั้ง
HP8ใช้ทุนสร้างร่วมกับ แฮร์รี่ พอตเตอร์กับเครื่องรางยมทูต ภาค 1
แฟรนไชส์และภาพยนตร์ชุดที่ทำเงินสูงสุด

ก่อน ค.ศ. 2000 นั้นมีภาพยนตร์ชุด 7 ชุดเท่านั้นที่ทำเงินได้มากกว่า 1 พันล้านดอลลาร์สหรัฐในบ็อกซ์ออฟฟิศ ได้แก่ เจมส์ บอนด์, สตาร์ วอร์ส, อินเดียนา โจนส์, ร็อคกี้, แบทแมน, จูราสสิค พาร์ค และ สตาร์ เทรค ตั้งแต่ช่วงเปลี่ยนศตวรรษเป็นต้นมา จำนวนของภาพยนตร์ชุดก็เพิ่มมากขึ้น โดยมีมากกว่าเก้าสิบภาพยนตร์ชุด ส่วนหนึ่งมาจากอัตราเงินเฟ้อและการขยายของตลาดที่เปิดกว้างมากขึ้น แต่ยังรวมถึงการที่ฮอลลีวู้ดสร้างรูปแบบของภาพยนตร์ชุดใหม่ เช่น การสร้างภาพยนตร์ที่มาจากนวนิยายชื่อดังหรือการสร้างตัวละครให้เป็นที่จดจำ ซึ่งวิธีการนี้มีแนวคิดที่ว่า ภาพยนตร์ที่สร้างจากสิ่งผู้ชมมีความคุ้นเคยอยู่แล้ว ทำให้สามารถขายให้กับผู้ชมเหล่านั้นได้ เรียกว่าเป็นการ "พรี-โซลด์" ในอุตสาหกรรมภาพยนตร์
โดยทั่วไป แฟรนไชส์จะถูกนิยามว่าให้มีผลงานอย่างน้อยสองชิ้นที่มาจากทรัพย์สินทางปัญญาทั่วไป รูปแบบแฟรนไชส์ในปัจจุบันมีแนวคิดของการข้ามฝั่งหรือการครอสโอเวอร์ หมายถึง "เป็นการนำสิ่งต่างๆ ในเรื่องแต่ง เช่นตัวละคร สถานที่ หรือจักรวาลของเรื่องแต่งสองเรื่องเป็นอย่างน้อยที่แตกต่างกันมารวมอยู่ในบริบทของเรื่องแต่งเรี่องเดียว" ผลที่ตามมาของการครอสโอเวอร์คือทรัพย์สินทางปัญญาอาจถูกใช้โดยแฟรนไชส์มากกว่าหนึ่งแฟรนไชส์ ยกตัวอย่าง ภาพยนตร์เรื่อง แบทแมน ปะทะ ซูเปอร์แมน แสงอรุณแห่งยุติธรรม ไม่เพียงแค่อยู่ในแฟรนไชส์ แบทแมน และ ซูเปอร์แมน เท่านั้น แต่อยู่ใน จักรวาลขยายดีซี ด้วย ซึ่งเป็น "จักรวาลร่วม" จักรวาลร่วมที่ประสบความสำเร็จมากที่สุดในสื่อภาพยนตร์คือ จักรวาลภาพยนตร์มาร์เวล เป็นการข้ามฝั่งระหว่างฮีโรหลายคนของ มาร์เวลคอมิกส์ ซึ่งทำเงิน 2.9 หมื่นล้านดอลลาร์สหรัฐ
ภาพยนตร์ชุด สไปเดอร์-แมน เป็นภาพยนตร์ชุดที่สร้างจากทรัพย์สินชิ้นเดียวที่ทำเงินสูงสุด โดยทำเงินมากกว่า 1.06 หมื่นล้านดอลลาร์สหรัฐ (ถึงแม้ว่าภาพยนตร์ชุด เจมส์ บอนด์ ของอีออน ซึ่งหากปรับตามอัตราเงินเฟ้อแล้ว จะทำเงินมากกว่า 1.9 หมื่นล้านดอลลาร์สหรัฐ) จักรวาลภาพยนตร์มาร์เวล มีภาพยนตร์ที่ทำเงินมากกว่า 1 พันล้านดอลลาร์สหรัฐ จำนวนสิบเรื่อง ภาพยนตร์ชุด อเวนเจอร์ส, โฟรเซน และ อวตาร เป็นแฟรนไชส์ที่ภาพยนตร์ทุกเรื่องทำเงินมากกว่า 1 พันล้านดอลลาร์สหรัฐ ถึงแม้ว่า ภาพยนตร์ชุด จูราสสิค พาร์ค และ แบล็ค แพนเธอร์ ทำเงินเฉลี่ยมากกว่า 1 พันล้านดอลลาร์สหรัฐ ต่อภาพยนตร์
Sภาพยนตร์ชุดที่ดำเนินเรื่องอยู่ในจักรวาลเดียวกัน ซึ่งบางภาพยนตร์ก็มีภาพยนตร์ชุดเป็นของตัวเอง
*รายได้เฉพาะในสหรัฐและแคนาดา
RDistributor rental.
ดูเพิ่ม

รายชื่อภาพยนตร์ที่ทำเงินสูงสุดในประเทศไทย
รายชื่อภาพยนตร์แอนิเมชันที่ทำเงินสูงสุด
รายชื่อภาพยนตร์ระดับอาร์ที่ทำเงินสูงสุด
แหล่งข้อมูลอื่น

All-Time Worldwide Box Office Grosses ที่ บ็อกซ์ออฟฟิศโมโจ
All-Time Highest-Grossing Movies Worldwide ที่ เดอะนัมเบอร์ส
Box-Office Top 100 Films of All Time ที่ ฟิล์มไซต์
| ด ค กบ็อกซ์ออฟฟิศ |
| --- | --- |
ทั่วไป:  รายชื่อภาพยนตร์ที่ทำเงินสูงสุด  รายชื่อภาพยนตร์แอนิเมชันที่ทำเงินสูงสุด  รายชื่อภาพยนตร์ระดับอาร์ที่ทำเงินสูงสุด 
ตามภูมิภาค:  ประเทศไทย  ประเทศญี่ปุ่น 
อื่น ๆ:  บ็อกซ์ออฟฟิศโมโจ  บ็อกซ์ออฟฟิศโปร 
อวตาร ภาพยนตร์ที่ทำเงินสูงสุด เขียนบทและกำกับโดย เจมส์ แคเมรอน
อัตราเงินเฟ้อทั่วโลกแตกต่างกันไป ทำให้การปรับอัตราเงินเฟ้อยุ่งยาก
ภาพยนตร์ที่ทำเงินสูงสุดในปีที่ฉายนั้น มีหกเรื่องเป็นภาพยนตร์ที่กำกับโดย สตีเวน สปีลเบิร์ก และมีสามเรื่องเคยเป็นภาพยนตร์ที่ทำเงินสูงสุด
เดอะเบิร์ทออฟอะเนชัน เป็นภาพยนตร์ที่ริเริ่มเทคนิคต่างๆ ที่ยังคงใช้อยู่ในภาพยนตร์ยุคปัจจุบัน กลายเป็นภาพยนตร์ที่ประสบความสำเร็จสูงสุดในเวลานั้น
ภาพยนตร์ลามกปี ค.ศ. 1972 เรื่อง ดีพโทรต มีรายงานว่าทำเงินได้มากถึง 600 ล้านดอลลาร์สหรัฐ ซึ่งอาจเป็นตัวเลขที่มาจากการฟอกเงินของพวกอันธพาล
ซือแฟร์บลัต (วงดนตรี)

| ซือแฟร์บลัต |
| --- | --- |

ข้อมูลพื้นฐาน
ที่เกิด: ประเทศยูเครน
ช่วงปี: ค.ศ. 2015–ปัจจุบัน

สมาชิก: วาแลนติน แลชชึนสกึย ดานือยิล แลชชึนสกึย แฟดีร์ คอดากอว์
ซือแฟร์บลัต (ยูเครน: Цифербла́т) เป็นวงดนตรีสัญชาติยูเครน ซึ่งประกอบด้วยดานือยิล แลชชึนสกึย นักร้อง, วาแลนติน แลชชึนสกึย มือกีตาร์ และแฟดีร์ คอดากอว์ มือกลอง พวกเขาจะเป็นตัวแทนของยูเครนในการประกวดเพลงยูโรวิชันปี 2025 ด้วยเพลง "เบิร์ดออฟเพรย์"
อาชีพ

วงดนตรีนี้ก่อตั้งขึ้นในปี 2015 โดย Kinoseans อีพีแรกของวง ได้วางจำหน่ายในเดือนธันวาคม 2017 ในปี 2019 วงได้วางจำหน่ายซิงเกิล "Vnochi" และเข้าร่วมรายการโทรทัศน์เอกซ์แฟกเตอร์ซึ่งพวกเขาแสดงซิงเกิลดังกล่าว
ในปี 2022 ซือแฟร์บลัตได้เปิดตัวมิวสิกวิดีโอสำหรับเพลง "Zemlya" ในเดือนตุลาคมของปีเดียวกันนั้ัน ได้มีการประกาศว่าวงได้เข้าประกวด วิดบีร์ 2023 ซึ่งเป็นการประกวดเพลงระดับชาติเพื่อคัดเลือกตัวแทนของยูเครนในการประกวดเพลงยูโรวิชันปี 2023 แต่ซือแฟร์บลัตก็ไม่ผ่านเข้ารอบสุดท้าย ในเดือนพฤศจิกายน พวกเขาได้วางจำหน่ายซิงเกิล "Dlya choho ty pryyshla" ซึ่งเป็นซิงเกิลที่สองจากอัลบั้ม Peretvorennya ที่กำลังจะวางจำหน่าย ในเดือนกุมภาพันธ์ ค.ศ. 2023 พวกเขาได้วางจำหน่ายซิงเกิลที่สามและซิงเกิลสุดท้ายจากอัลบั้ม "Dysko-Fanko Terapiya" อัลบั้มนี้ออกจำหน่ายเมื่อวันที่ 7 เมษายน 2023 และนำเสนอในคอนเสิร์ตเดี่ยวเมื่อวันที่ 22 เมษายน อัลบั้มนี้ประกอบด้วยเพลง 13 เพลง โดยส่วนใหญ่เขียนขึ้นในช่วงปี 2019 ถึง 2020 ในเดือนกันยายนของปีเดียวกัน ซือแฟร์บลัตได้รับรางวัล "มุซวาร์อะวอดส์" ในประเภท "วงชื่อใหม่ยอดเยี่ยมในดนตรีทางเลือก"
ในปี 2024 ซือแฟร์บลัตได้เข้าร่วมวิดบีร์ 2024 ด้วยเพลง "เพลสไอคอลโฮม" ซึ่งได้รับอันดับที่สอง ด้วยคะแนนจากคณะกรรมการ 11 คะแนนและจากผู้ชม 8 คะแนน
เมื่อวันที่ 8 กุมภาพันธ์ ค.ศ. 2025 พวกเขาได้ชนะวิดบีร์และจะได้เป็นตัวแทนของยูเครนในการประกวดเพลงยูโรวิชันปี 2025 ซึ่งจะจัดขึ้นในบาเซิล ประเทศสวิตเซอร์แลนด์ด้วยเพลง "เบิร์ดออฟเพรย์"
ผลงานเพลง > อัลบั้ม

2023 – Peretvorennya (Transformation)
ผลงานเพลง > อีพี

2017 – Kinoseans (Cinematic Session)